Í samræmi við umhverfisstefnu sveitarfélagsins , boðum við glöð í bragði til íbúafundar um sorpmál , næstkomandi mánudagskvöld , 25. nóvember kl. 20 í Skjólbrekku . Fulltrúi Terra ( áður Gámaþjónustan ) fjallar um árangur okkar í sorpflokkun , starfshópur um lífrænan úrgang greinir frá tilraunum til jarðgerðar með hinum ýmsu leiðum , þar á meðal „ landbúnaðarráðherranum “ , „ húskarlinum “ og BOKASHI . Erindin verða hnitmiðuð og að þeim loknum gefst viðstöddum tækifæri til þátttöku í líflegum umræðum um áskoranir og sigra í þessum spennandi málaflokki . Sjáumst hress – mæting er einn möguleikinn til að leggjast á sveifina inn í brosandi framtíð . Skútustaðahreppur , umhverfisnefnd og starfshópur um lífrænan úrgang